Peeter Kaldur

Peeter Kaldur (sündinud 20. mail 1954 Viljandis) on eesti luterlik vaimulik.

Ta lõpetas 1972. aastal Nõo Keskkooli ning astus samal aastal Tartu Riiklikku Ülikooli matemaatikat õppima. Aastal 1973 viibis vanglas seoses katsega ületada ebaseaduslikult Nõukogude Liidu – Türgi piiri (Armeenia NSV-s). Eesti Oikumeenia lugu. Tartu/Tallinn 2009 

Aastal 1974 asus Kaldur õppima EELK Usuteaduse Instituuti, mille lõpetas 1980. aastal. Ordineeriti 22. veebruaril 1978 aseõpetajaks (õpetaja õigused sai aastal 1980, pärast instituudi lõpetamist). 

Ta oli aastal 1978 Laiuse Jüri ja Palamuse Püha Bartholomeuse koguduse õpetaja. 

Aastatel 1978–1980 teenis ta Nõukogude Armees. 

Aastail 1980–2024 oli Kaldur Jõhvi Mihkli koguduse õpetaja. Lisaks hooldas ta aastatel 1981–1988 Iisaku, 1990–1993 Pühajõe, 1993–1997 Narva Aleksandri ja Narva-Jõesuu Niguliste ning 1994–1997 Viru-Jaagupi ja Tudu kogudust. 

Ta oli aastatel 1992–1995 ja 2011–2015 EELK Viru praostkonna praost. http://maaleht.delfi.ee/news/maaleht/uudised/nutitelefoniga-revolutsionaar-sai-virumaa-praostiks?id=71319091 

Ta on tegelenud Peterburi Jaani kiriku taastamisküsimustega ning oli aastatel 1998–2004 Peterburi Jaani koguduse hooldajaõpetaja.

Tegevus poliitikas
Peeter Kaldur oli Eesti Kongressi liige. Ta kuulub aastast 2001 erakonda Isamaa.

Ta kandideeris 2023. aasta valimistel Riigikokku, kogus valimisringkonnas nr 7 (Ida-Virumaa) 32 häält ning ei osutunud valituks.

Tunnustus
2006 Ida-Virumaa teenetemärk
2007 Valgetähe IV klassi teenetemärk 
Theodor Heussi medal (1995)
Maarjamaa Altari ordeni III klass (2003)
Narva Aleksandri koguduse teeneterist (2004)
EELK aukiri 2004
Saksa Sõjahaudade Hooldeliidu Theodor Heussi medal (2006) 
EELK Teeneteristi III järk (2007)
EELK Kuldrist (2008)
Saksa Sõjahaudade Liidu teenetemedal (2010)
Saksa Sõjahaudade Hooldeliidu tunnusmedal koos nõelaga (2011)
EELK Teeneteristi II järk (2013)
Koguduse kaastöölise kuldne märk ja tänukiri (2022)
2012 Jõhvi aukodanikhttps://pohjarannik.postimees.ee/7270320/johvi-plaanib-aukodanikele-palga-maksmist
2024 Kaitseliidu III klassi Teenetemedal

Isiklikku
Ta on abielus ning kahe poja ja kahe tütre isa, vanem poeg Marko on publitsist ja ajakirjanik.

Viited

Kirjandus
Eesti Evangeelse Luterliku Kiriku Eestis teenivad vaimulikud seisuga 1. juuli 2013. EELK Konsistoorium, Tallinn 2013.

Kategooria:Jõhvi Mihkli koguduse vaimulikud
Kategooria:Iisaku koguduse vaimulikud
Kategooria:Keila Miikaeli koguduse vaimulikud
Kategooria:Narva-Jõesuu Niguliste koguduse vaimulikud
Kategooria:Laiuse Püha Jüri koguduse vaimulikud
Kategooria:Palamuse Püha Bartholomeuse koguduse vaimulikud
Kategooria:Viru-Jaakobi koguduse vaimulikud
Kategooria:Viru praostid
Kategooria:Eesti Kongressi liikmed
Kategooria:Usuteaduse Instituudi vilistlased
Kategooria:Eesti Üliõpilaste Seltsi liikmed
Kategooria:Nõo Reaalgümnaasiumi vilistlased
Kategooria:Valgetähe IV klassi teenetemärgi kavalerid
Kategooria:Sündinud 1954